*Tämä artikkeli käsittelee kanadalaista jääkiekkoilijaa. Muista samannimisistä henkilöistä katso John Hughes.*

**John Hughes** (s. 6. tammikuuta 1988 Whitby, Ontario, Kanada) on kanadalainen jääkiekkoilija, joka pelaa Itävallan monikansallisen Bet-at-home ICE Hockey Leaguen Villacher SV:n joukkueessa. Hän on pelipaikaltaan keskushyökkääjä, mutta osaa pelata myös laidassa. Hughes laukoo oikealta.

Ura
---

### Seuraura

Hughes pelasi kotikaupungissaan Whitby Wildcatsin juniorijoukkueissa, jonka jälkeen Belleville Bulls varasi hänet koko OHL:n varaustilaisuuden ensimmäisenä pelaajana kesällä 2004 ja Hughes palkittiin Jack Ferguson Awardilla. Hän siirtyi joukkueeseen kaudeksi 2004–2005. Kaudella 2005–2006 oli Hughes oli tehoilla 28+54=82 Bullsin paras pistemies, maalintekijä ja syöttäjä. Kesken kauden 2006–2007 hän siirtyi Bullsista Brampton Battalioniin. Hän oli muualla vietetystä alkukaudestaan huolimatta Battalionin paras syöttäjä ja toiseksi paras pistemies Luke Lynesin jälkeen tehtyään 48 ottelussa tehot 21+38=59. Yhteensä Hughes teki kauden aikana 79 pistettä. Kaudella 2007–2008 hän teki OHL:n yhden kauden piste-ennätyksensä tehoilla 28+63=91. Hughes oli Battalionin paras pistemies ja hän sijoittui koko OHL:n syöttöpörssissä viidenneksi. Hughes oli myös liigan kauden tehokkain oikea laitahyökkääjä ja palkittiin Jim Mahon Memorial Trophylla.

Kaudeksi 2008–2009 Hughes siirtyi Eurooppaan ja Itävallan Erste Bank Eishockey Ligan EC Salzburgiin. Hän oli tehoilla 13+30=43 joukkueen kolmanneksi paras pistemies Adrian Fosterin kanssa. Hughes jakoi myös koko Erste Bank Eishockey Ligan tehotilaston voiton Villacher SV:n Justin Mapletoftin kanssa lukemalla +21.

Elokuussa 2009 Hughes liittyi lokakuun loppuun asti kestävällä try-out-sopimuksella SM-liigajoukkue Tapparan riveihin. Hän kuitenkin pelasi vain kuusi ottelua tehden yhden syöttöpisteen, kun Hughesin sopimus purettiin jo syyskuun lopulla. Joulukuussa 2009 hän siirtyi Saksan toiseksi korkeimmalla sarjatasolla 2. Bundesligassa pelaavaan Hannover Indiansiin. Joukkue joutui keväällä 2010 pudotuskarsintoihin, mutta onnistui säilyttämään sarjapaikkansa. Hughes oli tehoilla 2+12=14 karsintojen paras syöttäjä sekä pistepörssin toinen joukkuetoverinsa Brady Leisenringin kanssa.

Heinäkuussa 2010 Hughes teki vuoden mittaisen sopimuksen EBEL:n slovenialaisjoukkue Olimpija Ljubljanan kanssa. Kaudella 2010–2011 hän voitti koko liigan syöttöpörssin ja sijoittui tehoilla 16+48=64 pistepörssissä neljänneksi. Hughes jatkoi Ljubljanassa myös seuraavan kauden 2011–2012, jolloin hän voitti koko EBEL:n piste- ja syöttöpörssin tehoilla 21+47=68. Hughes voitti myös kevään 2012 pudotuspelien piste- ja syöttöpörssin tehoilla 4+8=12. Hughes valittiin kauden päätteeksi EBEL:n arvokkaimmaksi pelaajaksi sekä palkittiin Ron Kennedy Trophylla. Hän edusti Olimpijaa kauden aikana myös Slovenian pääsarjan pudotuspeleissä, joiden piste- ja syöttöpörssin Hughes voitti tehoilla 1+10=11. Hän voitti kauden päätteeksi Slovenian-mestaruuden.

Kaudeksi 2012–2013 Hughes siirtyi kaksivuotisella sopimuksella Villacher SV:n joukkueeseen. Hän oli joukkueen paras syöttäjä ja toiseksi paras pistemies Derek Ryanin jälkeen tehoilla 18+45=63, joilla Hughes sijoittui EBEL:n pistepörssissä kolmanneksi. Kevään 2013 pudotuspeleissä hän oli kolmella osumallaan Villachin paras maalintekijä Ryanin ja Scott Hothamin kanssa. Kaudella 2013–2014 Hughes oli taas koko EBEL:n paras pistemies ja syöttäjä tehoilla 24+61=85. Kevään 2014 pudotuspeleissä hän jakoi viidellä osumallaan Villachin sisäisen maalipörssin voiton Eric Hunterin kanssa.

Kaudeksi 2014–2015 Hughes palasi EC Salzburgiin, jonka paras syöttäjä ja kolmanneksi paras pistemies hän on tehoilla 11+39=50. Hughes sijoittui EBEL:n pistepörssissä seitsemänneksi. Hughes voitti koko kevään 2015 pudotuspelien piste- ja syöttöpörssin tehoilla 7+16=23 sekä tehotilaston lukemalla +18. Hän voitti kauden päätteeksi Itävallan-mestaruuden. Kaudella 2015–2016 Hughes voitti EBEL:n syöttöpörssin ja jakoi pistepörssin voiton EHC Linzin Andrew Kozekin kanssa tehoilla 17+49=66. Kevään 2016 pudotuspeleissä hän oli Salzburgin paras pistemies tehoilla 7+11=128 ja hän jakoi joukkueen sisäisen tehotilaston voiton Matthias Trattnigin kanssa lukemalla +8. Hughes voitti kauden päätteeksi taas Itävallan-mestaruuden. Mestarien liigassa hän oli Salzburgin paras syöttäjä ja Hughes jakoi joukkueen sisäisen pistepörssin voiton Benn Ferrieron kanssa tehoilla 1+4=5.

### Maajoukkueura

Hughes edusti Canada Ontarion joukkuetta World U-17 Hockey Challengessa vuonna 2005.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | Belleville Bulls | OHL | 60 | 13 | 18 | 31 | 10 | 4 | 0 | 1 | 1 | 4 |
| 2005–2006 | Belleville Bulls | OHL | 66 | 28 | 54 | 82 | 36 | 6 | 1 | 4 | 5 | 10 |
| 2006–2007 | Belleville Bulls | OHL | 14 | 3 | 17 | 20 | 8 | – | – | – | – | – |
|  | Brampton Battalion | OHL | 48 | 21 | 38 | 59 | 36 | 4 | 1 | 4 | 5 | 0 |
| 2007–2008 | Brampton Battalion | OHL | 68 | 28 | 63 | 91 | 42 | 5 | 1 | 1 | 2 | 2 |
| 2008–2009 | EC Salzburg | EBEL | 39 | 13 | 30 | 43 | 38 | 17 | 4 | 11 | 15 | 26 |
| 2009–2010 | Tappara | SM-liiga | 6 | 0 | 1 | 1 | 2 | – | – | – | – | – |
|  | Hannover Indians | 2. BL | 26 | 10 | 18 | 28 | 28 | – | – | – | – | – |
| 2010–2011 | Olimpija Ljubljana | EBEL | 53 | 16 | 48 | 64 | 28 | 4 | 1 | 4 | 5 | 2 |
|  | Olimpija Ljubljana | Slovenia | 3 | 0 | 8 | 8 | 4 | 2 | 0 | 3 | 3 | 2 |
| 2011–2012 | Olimpija Ljubljana | EBEL | 50 | 21 | 47 | 68 | 54 | 11 | 4 | 8 | 12 | 34 |
|  | Olimpija Ljubljana | Slovenia | – | – | – | – | – | 5 | 1 | 10 | 11 | 6 |
| 2012–2013 | Villacher SV | EBEL | 54 | 18 | 45 | 63 | 40 | 7 | 3 | 7 | 10 | 14 |
| 2013–2014 | Villacher SV | EBEL | 54 | 24 | 61 | 85 | 18 | 9 | 5 | 7 | 12 | 10 |
| 2014–2015 | EC Salzburg | EBEL | 53 | 11 | 39 | 50 | 20 | 13 | 7 | 16 | 23 | 12 |
| 2015–2016 | EC Salzburg | EBEL | 50 | 17 | 49 | 66 | 38 | 19 | 7 | 11 | 18 | 10 |
| 2016–2017 | EC Salzburg | EBEL | 53 | 32 | 33 | 65 | 54 | 11 | 0 | 8 | 8 | 10 |
| 2017–2018 | EC Salzburg | EBEL | 51 | 15 | 46 | 61 | 8 | 19 | 6 | 15 | 21 | 14 |
| 2018–2019 | EC Salzburg | EBEL | 53 | 20 | 42 | 62 | 36 | 13 | 3 | 10 | 13 | 2 |
| 2019–2020 | EC Salzburg | EBEL | 45 | 10 | 41 | 51 | 26 | 3 | 0 | 3 | 3 | 0 |
| 2020–2021 | EC Salzburg | ICEHL | 47 | 7 | 36 | 43 | 14 | 11 | 1 | 3 | 4 | 10 |
| 12 kautta | yhteensä | EBEL/ICEHL | 602 | 204 | 517 | 721 | 374 | 137 | 41 | 103 | 144 | 144 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **John Hughes**.
* John Hughes The Internet Hockey Databasessa (englanniksi)
* John Hughes *Elite Prospects*. Everysport Media Group AB.  (englanniksi)

### Viitteet

1. 1 2  John Hughes The Internet Hockey Databasessa (englanniksi)
2. 1 2 3 4 5 6 7 8  John Hughes *Elite Prospects*. Everysport Media Group AB.  (englanniksi)
3. ↑  Lee Goren ja John Hughes syksyksi Tapparaan  27.8.2009. Jatkoaika.com. Viitattu 28.1.2011.
4. ↑  Hughes ei jatka Tapparassa  16.12.2009. Jatkoaika.com. Viitattu 28.1.2011.
5. ↑  Schnettler, Peter: Notizen aus Europa: Villach holt auch EBEL-Top-Scorer John Hughes *eishockeynews.de*.  2.5.2012. Eishockey NEWS. Viitattu 5.5.2012. (saksaksi)